Huuse im Wiisedal (IPA: [ˈhuːz̥ənɪmˌʋiːz̥əd̥ɑːl]; amtlich Hausen im Wiesental) isch e Gmei im Wiisedal im Landchreis Löörrech. Si isch als Heimetort vom alemannische Dichter Johann Peter Hebel bechannt und wird sällewäg au oft Hebeldorf gnännt. Vom 17.-19. Johrhundert isch in Huuse usserdem e Bergwerch gsi, wo zue de gröschte Industriebetriib im Markgräflerland ghört hät. Spöter isch de Ort, wie au de Rescht vom Wiisedal, vor allem vo de Textilindustrie prägt gsi. Hüt het Huuse guet 2400 Iiwohner und e Gmarkigsflächi vo 514 Hektar.